Správa zo zahraničnej pracovnej cesty

1.  Účastníci ZPC:

Ing. Ľubomír Bilský, CVTI SR, Lamačská cesta 8/A, 811 04 Bratislava, vedúci kancelárie riaditeľa, AJ
Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ, TJ

2.  Zahraničná pracovná cesta:
Súťaž Inovatívnych myšlienok GREEN LIVING organizovaná v rámci projektu FORT (Program Stredná Európa)
Miesto: Taliansko, Rimini 
Miesto konania:	Fiera di Rimini
	Rimini, Taliansko
Termín konania: 	06. – 07. 11. 2012
Organizátor podujatia: Amitié s.r.l. a Centuria agenzia, Taliansko
Financovanie:	Výdavky na pracovnú cestu budú refundované v rámci projektu FORT – Fostering Continuous Research and Technology Application spolufinancovaného z ERDF v rámci OP Central Europe. 

3.  Rámcový program pobytu:

06.11.2012 odchod do Rimini z CVTI SR o 09.30 hod. 
06.11.2012 stretnutie so zástupcami partnerských organizácií Centuria a Amitié s.r.l. o 20.00     
                   (hodnotenie prijatých súťažných návrhov v súťaži inovatívnych myšlienok)
07.11.2012 predpoludním stretnutie s organizátormi súťaže inovatívnych myšlienok – Green 
       living a ujasnenie organizačných záležitostí, od 13.00 do 17.30 účasť na samotnej 
       súťaži inovatívnych myšlienok
08.11.2012 odchod z Rimini do Mariboru (Slovinsko) o 07.30, kde sa uskutočnilo stretnutie k 
       začínajúcemu projektu SEE Technology, v ktorom je CVTI SR asociovaným  
       partnerom Univerzity Komenského v Bratislave

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na súťaži inovatívnych myšlienok pod názvom Green Living, ktorú v rámci WP5 projektu FORT zorganizovali talianski partneri projektu. Zamestnanci CVTI SR Ing. Ľubomír Bilský a Mgr. Anna Janušová boli organizátormi prizvaní ako zahraniční členovia poroty. Súťaž prebiehala v rámci medzinárodnej výstavy Ecomondo – inovatívne technológie na výstavisku v talianskom meste Rimini. Do finálneho kola súťaže postúpilo sedem projektových návrhov, zameraných na „green“ technológie a riešenia. Porota po komplexnom hodnotení vybrala výhercu súťaže Green Living, ktorým sa stalo talianske zoskupenie Abitcoop soc.coop. Inovatívna idea výherného projektu spočívala vo vybudovaní energeticky nenáročných nájomných bytov rekonštrukciou neobývaných objektov. Výhercovia získali víťazný voucher v hodnote 5000 €, ktorý bol financovaný v rámci projektu FORT.

5.  Odporúčané závery:

Propagovať inovatívne súťaže na medzinárodnej úrovni, a tým zabezpečiť informovanosť o akcii i mimo SR. 

6.   Prehľad prinesenej dokumentácie a miesto jej uloženia

Dokumentácia z akcie je k dispozícii u účastníkov ZPC.

7. Osobitne vyhodnotený očakávaný prínos ZPC

Účasť v porote inovatívnej súťaže organizovanej partnerskou organizáciou priniesla inšpiráciu a podnety na zlepšenie organizovania tejto akcie v rámci CVTI SR. Nadviazanie nových a prehĺbenie existujúcich kontaktov na organizácie zaoberajúce sa podporou výskumu, vývoja, transferom technológií a medzinárodnou vedeckou spoluprácou. Medzinárodné kontakty sú dôležité najmä z dôvodu získavania informácií o skúsenostiach, prístupoch a najlepších príkladoch pri podpore transferu technológií v zahraničí. 

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu FORT.

Súhlasím so zverejnením správy na internete: áno

Dátum: 19. 11. 2012

Správu vypracovala: Mgr. Anna Janušová			.................................................

Schválil: prof. RNDr. Ján Turňa, CSc.		 	.................................................